**TYÖSOPIMUS (toiminnanjohtaja) MALLI**

1. Sopijapuolet
2. [*Säätiön* nimi] (y-tunnus xxxxxx-x), jäljempänä säätiö, yhteystiedot
3. [*Toiminnanjohtajan nimi*] (henkilötunnus), jäljempänä toiminnanjohtaja, yhteystiedot
4. Toiminnanjohtajan tehtävät

Toiminnanjohtajan tehtävänä on johtaa säätiön toimintaa säätiön hallituksen hyväksymien strategioiden ja toimintasuunnitelmien sekä hallituksen muiden toiminnallisten linjausten perusteella mukaan lukien säätiötä sitovat Helsingin kaupunkikonsernin ohjeet ja määräykset.

Lisäksi toiminnanjohtaja on velvollinen suorittamaan myös muuta hänen koulutustaan, ammattitaitoaan ja työkokemustaan vastaavaa hallituksen osoittamaa työtä. Työn suorittamispaikka työsuhteen alkaessa on [*sijainti*].

1. Työsuhteen alkaminen ja työsopimuksen voimassaolo

Tämän työsopimuksen mukainen tehtävä alkaa [*päivämäärä*] ja työsopimus on toistaiseksi voimassa oleva.

1. Työsuhteeseen sovellettava työehtosopimus

Toiminnanjohtajan työsuhteeseen sovelletaan sitä työehtosopimusta, jota säätiössä kulloinkin sovelletaan. Työsuhteen alkaessa sovellettava työehtosopimus on [*TES nimi*].

1. Palkkaedut

Toiminnanjohtajalle maksettava kokonaispalkka kattaa rahapalkan sekä jäljempänä mainittujen luontoisetujen verotusarvot lukuun ottamatta matkapuhelinetua. Toiminnanjohtajan kokonaispalkka on työsuhteen alkaessa [*palkka*] euroa kuukaudessa. Tämän lisäksi ei makseta muita erillisiä lisiä. Rahapalkka maksetaan kunkin kuukauden [*xx*]. päivänä toiminnanjohtajan ilmoittamalle pankkitilille.

Hallitus päättää erikseen toiminnanjohtajan mahdollisesta tulospalkkiojärjestelmästä ja muusta kertaluonteisesta palkitsemisesta. Tulospalkkio on enimmäismäärältään neljän (4) kuukauden kokonaispalkan suuruinen.

1. Luontoisedut

Luontoisetujen myöntämisessä noudatetaan säätiön hallituksen linjauksia.

Toiminnanjohtajalle myönnettävien luontoisetujen verotusarvot sisältyvät kokonaispalkkaan lukuun ottamatta matkapuhelinetua.

Toiminnanjohtajalle myönnetään seuraavat luontoisedut:

[*luontoisedut*]

1. Koeaika

Työsuhteessa noudatetaan koeaikaa, jonka kesto on kuusi kuukautta työnteon aloittamisesta lukien. Koeajan kuluessa työsopimus voidaan molemmin puolin purkaa työsopimuslain mukaisesti.

1. Työaika

Toiminnanjohtajan työ on itsenäinen johtamistehtävä, johon ei sovelleta työaikalakia eikä työehtosopimuksen työaikamääräyksiä. Esimerkiksi ylityö- tai muita työaikakorvauksia ei makseta. Toiminnanjohtajalle ei ole määritelty säännöllistä työaikaa.

1. Vuosiloma

Toiminnanjohtajan vuosiloma ja oikeus lomarahaan määräytyvät vuosilomalain ja säätiössä sovellettavan työehtosopimuksen mukaisesti.

1. Sairausajan palkka

Sairausajan palkka maksetaan säätiössä sovellettavan työehtosopimuksen tasoisesti.

1. Työterveyshuolto

Säätiö järjestää toiminnanjohtajalle työterveyshuollon säätiön henkilöstöön sovellettavien periaatteiden mukaisesti.

1. Eläke-etuudet

Eläke-etuudet määräytyvät julkisten alojen eläkelain (JuEL) tasoisesti. Eläkevakuutus on otettu [*vakuutuslaitoksen nimi]*.

1. Vakuutukset

Säätiö ottaa kustannuksellaan toiminnanjohtajalle tapaturmavakuutuksen, ryhmähenkivakuutuksen ja vastuuvakuutuksen, joka kattaa toiminnanjohtajan toiminnan. Vakuutukset on otettu [*vakuutuslaitoksen nimi]*. Lisäksi säätiön toiminnanjohtajaan sovelletaan mahdollisten muiden vakuutusten osalta säätiön henkilöstöön sovellettavia vakuuttamisen periaatteita.

1. Matkustaminen

Toiminnanjohtajalle maksetaan hänen tehtäviinsä liittyviltä matkoilta kohtuulliset matka- ja majoituskustannukset laskun mukaan yhtiössä kulloinkin sovellettavan työehtosopimuksen tasoisesti.

Kilometrikorvauksia ei makseta, jos toiminnanjohtajalle on myönnetty vapaa autoetu.

1. Edustaminen

Toiminnanjohtajan edustaessa säätiötä maksetaan tästä johtuvat kohtuulliset kustannukset kustakin edustustilaisuudesta tehtävää laskua vastaan.

1. Koulutus

Toiminnanjohtajalla on oikeus osallistua hallituksen erikseen määrittelemässä laajuudessa asemaansa vastaavaan ja tehtäviensä edellyttämään koulutukseen, jonka maksaa säätiö. Toiminnanjohtajan tulee etukäteen ennen koulutukseen ilmoittautumista tehdä esitys ja sopia koulutukseen osallistumisesta hallituksen puheenjohtajan kanssa.

1. Keksinnöt ja tekijänoikeudet

Toiminnanjohtajan tekemiin keksintöihin sovelletaan, mitä on säädetty laissa oikeudesta työntekijän tekemiin keksintöihin. Keksinnöistä maksettavasta korvauksesta sovitaan kulloinkin erikseen.

Toiminnanjohtajan palvelussuhteessa laadittujen teosten taloudelliset oikeudet siirtyvät työnantajalle yksinomaisesti.

1. Sivutoimet

Toiminnanjohtaja sitoutuu työsuhteen aikana olemaan ottamatta tai harjoittamatta välittömästi tai välillisesti työnantajan kanssa kilpailevaa toimintaa. Toiminnanjohtaja on velvollinen ilmoittamaan etukäteen tämän seikan selvittämiseksi kaikki sivutoimensa työnantajalle, ennen kuin työtä ryhdytään tekemään.

1. Työsopimuksen päättyminen

Työsopimus voidaan molemmin puolin päättää työsopimuslain mukaisella

työsuhteen päättämisperusteella.

Toiminnanjohtajan irtisanoessa työsopimuksen irtisanomisaika on kolme (3) kuukautta. Irtisanomisaika voidaan sopia edellä mainittua lyhyemmäksi.

Hallituksen irtisanoessa toiminnanjohtajan irtisanomisaika määräytyy kulloinkin sovellettavan työehtosopimuksen mukaisesti. Irtisanomisaika on kuitenkin vähintään kolme kuukautta, ellei erikseen sovita lyhyemmästä irtisanomisajasta.

Sopimus päättyy ilman irtisanomista ja irtisanomisaikaa sen kalenterikuukauden päättyessä, jonka aikana toiminnanjohtaja täyttää työsopimuslain 6 luvun 1 a §:n mukaisen eroamisiän.

Työsuhteen päättyessä toiminnanjohtajan on palautettava säätiölle kaikki siltä saamansa aineisto.

1. Kilpailukielto

Toiminnanjohtaja sitoutuu työsuhteen voimassa ollessa sekä työsuhteen

päätyttyä kuusi (6) kuukautta olemaan ryhtymättä suoraan tai epäsuorasti itse tai omistamiensa tai hallinnoimiensa yhtiöiden kautta taikka muutoin harjoittamaan säätiön kanssa kilpailevaa toimintaa taikka olemaan siirtymättä sellaisen yhteisön tai säätiön palvelukseen tai muutoin käytettäväksi, jonka toiminta on tai tulisi toiminnanjohtajan ko. yhteisön tai säätiön palvelukseen tai käytettäväksi siirtymisen kautta olemaan säätiön kanssa kilpailevaa toimintaa. Kilpailukieltoaika voidaan sopia edellä mainittua lyhyemmäksi.

Mikäli toiminnanjohtaja rikkoo tätä kilpailukieltoa, hän on velvollinen suorittamaan säätiölle kustakin rikkomuksesta sopimussakkona kuuden (6) kuukauden rahapalkkaa vastaavan sopimussakon.

Työnantaja maksaa työsuhteen päättymisen jälkeiseltä kuuden (6) kuukauden rajoitusajalta korvauksen, joka vastaa 40 prosenttia toiminnanjohtajan palkasta.

1. Houkuttelukielto

Toiminnanjohtaja sitoutuu siihen, ettei hän toimisuhteen voimassa ollessa sekä toimisuhteen päätyttyä kuuden (6) kuukauden ajan houkuttele yhtiön palveluksessa olevia työntekijöitä oman yhtiönsä tai sellaisen yhtiön palvelukseen, missä hän päättää uuden työvoiman rekrytoinnista tai on muussa vastaavassa asemassa.

Mikäli toiminnanjohtaja rikkoo tätä houkuttelukieltoa, hän on velvollinen suorittamaan yhtiölle kuuden (6) kuukauden rahapalkkaa vastaavan sopimussakon.

1. Salassapito

Toiminnanjohtaja ei saa työsuhteen aikana käyttää hyväkseen tai ilmaista muille liikesalaisuuksia tai muuta luottamuksellisena pidettävää tietoa, jonka säätiö tai samaan konserniin kuuluvat yhteisöt tai säätiöt ovat hänelle uskoneet tai jonka hän muutoin on saanut tietoonsa.

Toiminnanjohtaja on velvollinen pitämään salassa kaikki viranomaisten toiminnan julkisuudesta annetun lain nojalla salassa pidettävät tiedot, jotka hän on kaupunkikonsernissa toimiessaan saanut tietoonsa, paitsi seikkoja, jotka lainsäädännöstä johtuen on ilmaistava.

Salassapitovelvollisuus jatkuu myös sen jälkeen, kun tämä työsopimus on muutoin lakannut olemasta voimassa.

Mikäli toiminnanjohtaja rikkoo tätä salassapitovelvollisuutta, hän on velvollinen suorittamaan säätiölle kustakin rikkomuksesta sopimussakkona kuuden (6) kuukauden rahapalkkaa vastaavan sopimussakon.

1. Sopimuskappaleet

Tätä sopimusta on tehty kaksi samansisältöistä kappaletta, yksi kummallekin sopijapuolelle.

Aika ja paikka

Allekirjoitukset